આંકડા મુજબ ૨૦,૦૦૦ વીઆઈપીની સુરક્ષા માટે સરેરાશ ત્રણ પોલીસ કર્મીઓ છે. આની બિલકુલ વિરુદ્ધમાં સામાન્ય લોકોની સુરક્ષા માટે પોલીસ કર્મીઓ ખુબ ઓછા છે. બ્યુરો ઓફ પોલીસ રિસર્ચ એન્ડ ડેવલપમેન્ટ દ્વારા ગૃહમંત્રાલય તરફથી આ આંકડા તૈયાર કર્યા છે. આ આંકડા મુજબ હાલનાં સમયમાં દેશનાં ૧૯.૨૬ લાખ પોલીસ કર્મી છે જે પૈકી ૫૬,૯૪૪ પોલીસ કર્મી ૨૦,૮૨૮ લોકોની સુરક્ષામાં ગોઠવાયેલા છે. બ્યુરો ઓફ રિસર્ચનાં આંકડા મુજબ ભારતનાં ૨૯ રાજ્યો અને 6 કેન્દ્રશાસિત પ્રદેશોમાં વીઆઈપી લોકો માટે તૈનાત પોલીસ જવાનોની સંખ્યા સરેરાશ ૨.૭૩ છે. લક્ષ્યદ્વીપ દેશમાં એકમાત્ર એવો પ્રદેશ તરીકે છે જ્યાં કોઇપણ વીઆઈપીની સુરક્ષામાં પોલીસ કર્મી તૈનાત નથી. સમાન્ય લોકો માટે ભારત આજે પણ સૌથી ઓછા પોલીસ જવાન ધરાવનાર દેશ પૈકી છે. ભારતમાં ૬૬૩ લોકો ઉપર એક પોલીસ કર્મી છે. જાનમાલનાં ખતરાથી વધારે પોતાની સાથે એક પોલીસ જવાનને સુરક્ષા માટે રાખવાની બાબત સરકાર માટે શરમજનક હોઈ શકે છે.